PALVEKOOL
14. Järelejätmatu palve avab uksed
Tänases Palvekoolis räägime järelejätmatust palvest.
Oled ehk olnud olukordades, kus oled tahtnud alla anda.
Tänane saade julgustab sind näidetega Sõnast,
et sa palves vastu peaks.
Alustame Jumala nimega nagu alati.
Tänane nimi on Jehoova Jire, Jumal, kes varustab.
1. Moosese 22:14 mainib seda nime esimest korda.
Jehoova Jire täidab su vajadused.
Õpi Teda tundma, oma Jumalat.
Tea, et Ta elab su sees,
kui oled Ta vastu võtnud oma Issandaks ja Päästjaks.
Jehoova on igavene Mina Olen, kes on muutumatu.
Ta on Iisraeli Püha, kes mõistab hukka patu.
Ta on ka Päästja, kes on täis halastust.
Jehoova Jire on Jumala esimene nimeühend Vanas Testamendis,
kus Ta täidab Aabrahami vajaduse põletusohvri järele.
1. Moosese 22:1-2:
"Pärast neid sündmusi pani Jumal Aabrahami proovile
ning ütles temale: "Aabraham!" Ja ta vastas: "Siin ma olen!"
Jumal tahtis end Aabrahamile ilmutada.
Sama tahab Ta teha ka meile.
Ja tema ütles: "Võta nüüd Iisak, oma ainus poeg, keda sa armastad,
ja mine Morijamaale ning ohverda ta seal põletusohvriks
ühel neist mägedest, mis ma sulle nimetan!"
Aabraham oli käinud Jumalaga aastaid,
kui Jumal pani ta usu proovile ja ilmutas end siis talle.
Teame, et Aabraham kuulas Jumalat, ehkki ta oli juba 99-aastane.
Ta ütles: "Kas ma tõesti saan veel 99-aastaselt näha Jumala tõotust?
Kas see läheb täide?"
Ta võttis poisi, põletuspuud ja eesli ning läks.
Ta nägi, et Jumal on suurem kui olukorrad.
Ta näitab ka sulle, et on suurem kui su olukord,
suurem kui väljakutsed su maal, linnas ja peres.
Jumal tahab end ilmutada kui Jehoova Jire, Jumal, kes varustab.
Jumal varustas ka Aabrahami, teda ainult proovile pannes.
Ta andis ise talle selle jäära, mida põletusohvriks tuua.
Jumal tahab end ilmutada kui Jehoova Jire
ja varustada sind kõigega, mida sa vajad.
Järelejätmatu palve avab suletud uksed.
See on meie tänane teema.
Vahel anname palves alla ning väsime ära.
Meil on tunne, et palved pole laest kõrgemale tõusnud.
Hea uudis on see, et Jumal tahab meie palveelu tugevdada.
Ta tahab tugevdada meie usku, et Tema on palveid kuulav Jumal.
Meil tuleb olla järelejätmatu ning palves vastu pidada:
"Paluge, siis te saate,
otsige, siis te leiate, koputage, ja teile avatakse."
Peame koputama järjekindlalt, et näha muutusi.
William Wilberforce võitles kogu elu orjuse vastu.
Ta oli järelejätmatu nii palves kui tegudes.
Orjus kaotati päev pärast tema surma.
Ta saavutaski läbimurde, kuigi ta ise ei saanud seda näha.
Ta oli ustav kuni lõpliku täitumiseni ning nüüd saame meie sellest osa.
Luuka 11:1 õpetab Jeesus oma jüngritele palvet.
Nad olid kogenud Jeesuse teenistuse väge,
kuid ei teadnud, kuidas õigesti paluda.
Õigesti palvetamine on üks võiduka elu võtmeid.
Õpi olema oma palvetes konkreetne.
Jumal ütles mulle hiljuti väga selgelt:
"Patrik, Ma tahan, et sa palvetaks detailsemalt."
Tegelesin hoopis millegi muuga, kui Jumal mind kõnetas
ning käskis palvetada täpsemalt ja üksikasjalikumalt.
See on nüüd nagu filter minuga alati palves kaasas.
Mõtlen enne järele, kuulatan
ja palvetan siis täpseid, konkreetseid palveid.
Luuka 11:5 räägib visadusest: "Ja Jeesus ütles neile:
"Kui kellelgi teie seast oleks sõber ja see tuleks südaöösel ta juurde
ja ütleks talle: "Sõber, laena mulle kolm leiba, sest mu sõber
on rännakul tulnud mu juurde ja mul ei ole midagi talle pakkuda!",
kas saaks ta toast vastata:
"Ära tüüta mind, uks on juba lukus ja ma olen koos lastega voodis,
ma ei saa üles tõusta sulle andma!"?
Ma ütlen teile, kui ta ka ei tõuse teisele leiba andma sõpruse pärast,
siis ta teeb seda ometi tema järelejätmatu pealekäimise pärast."
Sõber on nii julge ja visa, seepärast tõuseb ta üles.
"Ka mina ütlen teile: Paluge, ja teile antakse,
otsige, ja te leiate, koputage, ja teile avatakse,
sest iga paluja saab ja iga otsija leiab ja igale koputajale avatakse!"
Mida tähendab "peale käima"?
See tähendab visadust ja seda, et ei anta alla.
Kreeka keeles tähendab see
"ilma häbenemata", "tagasikohkumatu" või "julge".
Laiendatud tõlge ütleb: "Palu, ja jätka palumist.
Pea vastu, vastuseisule vaatamata."
Ma tean, et ma tean, et see on Jumala tahe!
Seepärast jätkan ma palumist ja koputamist!
Mu ema palus mu eest, kui ma polnud veel kristlane.
Ta istus oma rohelisel sohval ja palus iga nädal mu pääste eest.
Mina elasin maailmas ja patus,
tantsisin klubides, kus ma alati oma aega veetsin.
Tantsisin tüdrukutega ja lõbutsesin sõpradega.
Ühel õhtul ei olnud mul kellegagi tantsida.
See oli nii veider, seisin seal tantsupõrandal
ning mõtlesin: "Ema! Ta on kodus ja palvetab!"
Ta oli hilises eas päästetud saanud ning palus mu eest.
Tulin varahommikul koju ja küsisin: "Kas palvetasid mu eest?"
"Jah! Palusin, et su silmad läheks lahti ja sul oleks igav."
"Jah, mul oli nii igav!"
Sellest hetkest hakkasid mu silmad lahti minema.
Hakkasin Jumalat otsima ja paar-kolm nädalat hiljem
olin samas toas ja hüüdsin Jumala poole:
"Jeesus, kui Sa oled seal, tule mu südamesse!"
Kogesin sealsamas muutust ja vabanemist.
Murdusin ja hakkasin nutma ning kohtusin Jeesuse Kristusega.
Kogu sohva oli pisaratest märg.
Sain päästetud samal sohval, kus ema mu eest palvetas.
Rohelisel sohval.
Kus on see koht, kus sa kellegi eest järelejätmatult palvetad?
Heebrealastele 4:16:
"Mingem siis julgelt armutrooni ette, et saaksime õigust." (rootsi k)
Johannese 15:7 ütleb:
"Kui te jääte minusse ja minu sõnad jäävad teisse,
siis paluge, mida te iganes tahate, ning see sünnib teile."
Luuka 18:1-8, tuntud lugu lesest ja kohtunikust:
"Jeesus rääkis neile tähendamissõna selle kohta,
et nad peavad ikka palvetama ega tohi tüdida.
"Ühes linnas oli kohtunik,
kes ei kartnud Jumalat ega häbenenud inimesi.
Samas linnas oli ka lesknaine, kes käis aina tema juures
ja rääkis: "Kaitse mu õigust mu vastase vastu!"
Ja tükk aega kohtunik ei tahtnud.
Aga pärast ta mõtles endamisi:
"Ehk ma küll ei karda Jumalat ega häbene inimesi,
ometigi, kuna see lesk mind tüütab, muretsen ma talle õiguse,
et ta oma lõputu käimisega mind ära ei piinaks."
Lesk tuli järjekindlalt tagasi.
"Aga Issand ütles: "Te kuulete, mida see ülekohtune kohtunik ütleb!
Kas siis Jumal ei peaks muretsema õigust oma äravalituile,
kes tema poole kisendavad päevad ja ööd,
kas ta peaks viivitama neid aidates?
Ma ütlen teile, küll ta muretseb neile peatselt õiguse!
Ometi, kui Inimese Poeg tuleb, kas ta leiab usku maa pealt?”
Lese sõnad olid täis autoriteeti ja usku,
sest ta oli olnud palvekambris.
Ta oli näinud ülevalt alla nagu kotkas.
Ta teadis, et ta on üleval, mitte all.
See mees võis olla kohtunik, kuid lesk oli vaimus üle.
Ta kuulutab: "Kaitse mu õigust mu vastase vastu!"
Sina, mu sõber, ole ka palves visa ja täis usku,
koputa uksele, sest isegi kohtunik peab lõpuks kuulama,
isegi kui ta ei austa ei Jumalat ega inimesi.
Midagi oli selle naise üle, et kohtunik pidi lõpuks kuulama.
Sul on sama arm, jätka palves ja ära anna alla.
Tänane kodune ülesanne.
Järelejätmatu palve avab uksed.
Võta üks palveteema ja palu selle pärast iga päev 30 päeva.
Tõsta see teema palves Jumala ette.
Heebrealastele 4:16 kutsub meid
tulema julgelt armutrooni ette, et saada, mis meil vaja.
Tule armutrooni ette.
Järelejätmatus tähendab kangekaelsust,
mis ei anna iial alla.
Palveta püsivalt 30 päeva oma palveteenistuses.
Jumal õnnistagu sind.
Täna on mul eesõigus olla Helsingis, Taivas TV7 ruumides
ja näha kogu seda suurt ettevõtmist
ning kui tähtsat tööd nad teevad siin mitmete rahvaste heaks.
Siit lähevad välja nii trükised kui telesaated mitmesse eri riiki.
See on tähtis töö.
Aita ka sina oma panusega.
Toeta seda tööd, et see jõuaks veel rohkematesse paikadesse.
Jumal tahab, et sinagi annaksid sel lõpuajal oma panuse.
Jumal õnnistagu sind ja su annetust, mis läheb kasvama.
See on hea maa, kuhu külvata.
Suur tänu.
Tõlge: Riina Aasa